**D i s p o z i ț i a**

**nr. 448 din 19 mai 2023**

 **privind constatarea modificării raportului de serviciu al**

**doamnei TRIFU SORINA-LAVINIA prin promovare pe funcție de conducere**

Preşedintele Consiliului Judeţean Cluj,

Având în vedere referatul Direcţiei Generale Buget-Finanţe, Resurse Umane nr. 20969/18.05.2023prin care se propune constatarea modificării raportului de serviciu al doamnei TRIFU SORINA-LAVINIA, prin promovare pe funcția publică de conducere de șef birou la Biroul Juridic-Contencios și Resurse Umane din cadrul Direcției Județeane de Evidență a Persoanelor Cluj, cu data de 26.05.2023;

Având în vedere:

* Solicitarea Direcției Județeane de Evidență a Persoanelor Cluj nr. 3956/17.05.2023 înregistrată la registratura Consiliului Județean Cluj cu nr. 20760/17.05.2023 privind modificarea raportului de serviciu al doamnei Trifu Sorina-Lavinia, începând cu data de 26.05.2023;

În conformitate cu prevederile:

* art. 190 alin. (3) și alin. (4), art. 191 alin. (1) lit. a) şi alin. (2) lit. b), 502 alin. (1) lit. g), art. 524 alin. (1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art.1 alin. (1), art.7 și art.11 din Legea contenciosului administrativ nr. 554/2004, cu modificările și completările ulterioare;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art.1. (1)** Începând cu data de 26.05.2023 se constată modificarea raportului de serviciu al doamnei TRIFU SORINA-LAVINIA prin promovare de pe funcția publică de execuție de consilier, clasa I, gradul profesional superior de la Serviciul Administraţie Publică, ATOP din cadrul Direcției Administrație și Relații Publice al aparatului de specialitate al Consiliului Județean Cluj ( id post 474371) pe funcția publică de conducere de șef birou la Biroul Juridic-Contencios și Resurse Umane din cadrul Direcției Județeane de Evidență a Persoanelor Cluj.

(2) Predarea bunurilor care au fost încredințate doamnei TRIFU SORINA-LAVINIA, în vederea exercitării atribuțiilor funcției publice de execuție de consilier, clasa I, gradul profesional superior de la Serviciul Administraţie Publică, ATOP, se va realiza până cel târziu în data 25.05.2023.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Cu punerea în aplicare şi ducerea la îndeplinire a prevederilor prezentei dispoziţii se încredinţează Direcţia Generală Buget-Finanţe, Resurse Umane prin Serviciul Resurse Umane.

**Art. 4. (1)** Prezenta dispoziţie se comunică Direcţiei Generale Buget-Finanţe, Resurse Umane - Serviciul Resurse Umane, precum şi Prefectului Judeţului Cluj.

**(2)** Direcţia Generală Buget-Finanţe, Resurse Umane - Serviciul Resurse Umane va comunica prezenta dispoziție doamnei TRIFU SORINA-LAVINIA.

 **CONTRASEMNEAZĂ:**

 **P R E Ş E D I N T E, SECRETAR GENERAL AL JUDEŢULUI,**

 **Alin TIȘE**  **Simona GACI**